stanford-oval/wikipedia huggingface dataset:
הצעיף הכחול
תקציר העלילה

לואיז (לולו) מייסון (ג'יין ויימן) היא אלמנה שבעלה נהרג במלחמת העולם הראשונה. היא יולדת בת שמתה לאחר הלידה. לואיז אוהבת לטפל בילדים והיא מקבלת לטפל בבנו של פרדריק ביגלי, (צ'ארלס לוטון), אלמן עשיר, יצרן מחוכים. ביגלי מבקש את ידה אבל היא מסרבת והוא מתחתן עם מזכירתו שמפטרת אותה.
היא מוצאת עבודה כאומנת לרובי והריסון והנרי, בניהם של הנרי פאלפרי ואשתו פלייר (אגנס מורהד). הריסון הוא ילד פרוע ומוצמד אליו מורה מלווה בשם ג'ארי קין (ריצ'רד קרלסון). ג'ארי מתאהב בלואיז ומציע לה נישואים כדי שתסע איתו לביירות שם קיבל משרה טובה. היא מסכימה אך פלייר משוחחת איתו ומורידה את התלהבותו מלואיז שזה עתה הכיר. הוא מבקש מלואיז לדחות את נישואיהם ונוסע בעצמו. לואיז המדוכאת נשארת עם משפחת פאלפרי עד שהילדים גדלים.
מקום עבודתה הבא הוא אומנת לנערה סטפני רולינס (נטלי ווד) בתה של אם יחידנית, אני רולינס (ג'ואן בלונדל), זמרת מתוסכלת בשולי הקריירה שלה.
אני עסוקה בהופעותיה בעוד שלואיז מטפלת בסטפני המתבגרת ונוצר ביניהן קשר של אם ובת. בטקס הקונפירמציה מופיעה רק לואיז וסטפני מציגה אותה כאמה. לואיז מרגישה שהקשר הזה אינו בריא ומתפטרת.
היא עוברת להיות אומנת לטום, ילדם של הזוג יו (דן או'הרליהי) והלן ויליאמס. יו עובר במלחמת העולם השנייה לאנגליה, נפצע קשה בקרב ואשתו נוסעת לטפל בו. לואיז נשארת ומטפלת בטום שנים רבות. כאשר מודיעה לה הלן כי התאלמנה, נישאה מחדש ועומדת להגיע בחזרה לארצות הברית, היא עוזבת את הבית ונוסעת לפלורידה. לאחר חיפוש נרחב על ידי המשטרה היא נמצאת ומואשמת בחטיפה. התובע המחוזי אוהד אותה אבל נאלץ לכבד את החוק ולהעביר את טום לאימו הביולוגית.
כל אותן השנים היא ביחסים אפלטונים עם פרנק האצ'ינס (סיריל קיוזק), בעל חנות צעצועים. הוא מציע לה נישואים אך היא דוחה זאת.
המשטרה מחפשת את טום ובלש חוקר את פרנק על יחסיו עם לואיז ובסוף החקירה פרנק מתמוטט ומת.
לואיז מגיעה לחנותו של פרנק ולאכזבתה רואה שהיא סגורה עקב מותו.
כעת לואיז היא אישה קשישה ובודדה ואינה יכולה למצוא עבודה כאומנת. בלשכת תעסוקה מציעים לה להיות מנקה בבית ספר והיא מסכימה כדי להיות שוב קרובה לילדים. ראייתה נחלשת וכאשר היא כמעט נדרסת, היא נבדקת על ידי רופא עיניים שמתברר שהוא רוברט פאלפרי. היא מספרת לו על קורותיה ומראה לו תמונות של כל הילדים שבהם טיפלה. הוא מזמין אותה לביתו ושם היא נפגשת להפתעתה עם כולם ומשוחחת בטלפון עם טום. בסוף השיחה מציע לה רוברט להיות אומנת לילדיו.
וגה (תשלובת)

| --- | --- |

 נתונים כלליים
 תקופת הפעילות:  1944–הווה (כ־80 שנה) 
 חברת אם:  רוסטך 
 מיקום המטה:  מוסקבה 
 ענפי תעשייה:  יצרן תעופה וחלל 
 מוצרים עיקריים:  מערכות אלקטרוניקה לרבות מכ"ם
  
 www.vega.su
 
וגה (ברוסית: Концерн радиостроения «Вега» ) היא יצרנית מערכות אלקטרוניות לצורכי ביטחון ומערכות אזרחיות. התשלובת כולל 19 ארגונים ומהווה חלק של "רוסאלקטרוניקה".
היסטוריה

בשנת 1944 לפיתוח מערכות אוויוניקה במוסקבה הוקם "משרד תכנון מרכזי מס' 17" שהיה חלק של משרד לתעשייה אווירית.
בשנת 1946 לעבודה במשרד הוזמן פרופסור פיסטולקורס שביחד עם תלמידו לב בכרך היו בסיס לפעילות מדעית של המשרד. באותה תקופה לעבודה במשרד שולב וולף שטיינשלגר.
בשנת 1948 הועברו לייצור מערכות אוויוניקה למטוסי TU-4 ובהמשך למטוסי טופולב Tu-16, מיג-17 ומיג-15.
בשנת 1949 במשרד הוקמה יחידת מטוסים לבדיקות וכיול של מערכות שפותחו.
בתחילת שנות ה-60 של המאה ה-20 במשרד נכנס לתחום פיתוח מערכות עבור לוויינים. מערכות שפותחו בתשלובת הותקנו בלווייני ריגול רבים של ברית המועצות ושל רוסיה. באותן שנים פותח מטוס שליטה ובקרה. המערכות הותקנו על מטוסי מדגם "טופולב Tu-16" והיו בניצול שנים רבות. בשנת 1989 פותחה מערכת מתקדמת שהותקנה על מטוסי "ברייב A-50".
בשנת 1991 במשרד פותח מכ"ם מפתח סינתטי שהותקן בתחנת חלל.
לאחר התפרקות ברית המועצות בוצע ארגון מחדש של המשרד והוא המשיך לעבוד תחת השם הנוכחי.
התשלובת החלה לספק מערכות מתוצרתה למדינות אחרות לדוגמה להודו סופקו 3 מטוסי שליטה ובקרה
בשנת 2014 התשלובת שולבה בחברת אחזקות "רוסאלקטרוניקה". התשלובת ממשיכה בפיתוח ושדרוג מערכות מתוצרתה ולפתח מערכות חדשות.
משרדי תכנון ומפעלים התשלובת ממוקמים בעיקר במוסקבה וסביבתה הקרובה אך גם בסנקט פטרבורג ופנזה.
על פיתוח מערכות ביטחוניות עובדי התשלובת קיבלו מספר פעמים פרס ברית המועצות ופרס לנין.
בעקבות פלישת רוסיה לאוקראינה בתשלובת נכללה ברשימת עיצומים של מספר מדינות.
הר אלקטרה

| --- | --- |
אין תמונה חופשית
 מידע כללי
 על שם:  אלקטרה 
 גובה:  2,000 מ' 
 מיקום:  אזור הברית האנטארקטית,
 רכס הרים:  רכס אולימפוס 
 קואורדינטות:  77°30′S 160°54′E﻿ / ﻿77.5°S 160.9°E﻿ / -77.5; 160.9
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר אלקטרה(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר אלקטרה
 
הר אלקטרה (באנגלית: Mount Electra) הוא הר נישא ברכס אולימפוס, באזור חוף סקוט של ארץ ויקטוריה שבאנטארקטיקה.
ההר ממוקם בסמוך ממערב להר דידו (אף הוא ברכס אולימפוס).
היסטוריה > גילוי ההר

ההר התגלה על ידי משלחת החקר האנטארקטית של אוניברסיטת ויקטוריה בוולינגטון (Victoria University of Wellington Antarctic Expedition) מוולינגטון שבניו זילנד שחקרה את אנטארקטיקה, בעונת המחקר (הקיץ האנטארקטי) שבשנים 1958 – 1959.
היסטוריה > מקור השם

ההר נקרא על שמה של אלקטרה, דמות מהמיתולוגיה היוונית (וזאת בדומה לאתרים רבים נוספים ברכס אולימפוס).
ואטרה דורניי

| --- | --- |
סמל ואטרה דורנייסמל ואטרה דורניי

 מדינה:  רומניה רומניה
 מחוז:  סוצ'אבה
 חבל ארץ:  בוקובינה
 ראש העיר:  קונסטנטין הוצאנו  (Constantin Huţanu)  (מ־2000)
 בירת העיר:  ואטרה דורניי 
 תאריך ייסוד:  ?
 שטח:  14,434 קמ"ר
 גובה:  802.000000 מטרים
 אוכלוסייה:  ‏
  ‑ בעיר:  12,578 (1 בדצמבר 2021)
  ‑ צפיפות:  123.76 נפש לקמ"ר (2011)
 קואורדינטות:  47°20′46″N 25°21′34″E﻿ / ﻿47.34611°N 25.35944°E﻿ / 47.34611; 25.35944
 אזור זמן:  UTC +2
 האתר הרשמי
  מפת מיקום  מפה מפורטת   (למפת רומניה מוגדלת) בוקרשט קלוז' נאפוקה טימישוארה יאשי קונסטנצה קראיובה גאלאץ בראשוב פלוישט אוראדיה אוקראינה מולדובה אוק. בולגריה סרביה הונגריה ס. הים השחור ואטרה דורניי(למפת רומניה רגילה) בוקרשט קלוז' נאפוקה טימישוארה יאשי קונסטנצה קראיובה גאלאץ בראשוב פלוישט אוראדיה אוקראינה מולדובה אוק. בולגריה סרביה הונגריה ס. הים השחור ואטרה דורניי  he tabBackground:;tabBorder:#aaa;defaultTab:0;
 
ואטרה דוֹרְנֶיי (ברומנית: Vatra Dornei; בגרמנית ובפולנית: Dorna Watra; ביידיש: דורנה או "דארנא") היא עיר, עיירת נופש ואתר סקי בבוקובינה שבצפון רומניה, במחוז סוצ'אבה אוכלוסייתה, נכון ל-2011, מונה 14,429 איש. ואטרה דורניי הוכרזה כעיר בשנת 2000, והייתה לעיר החדשה והקטנה ביותר במחוז. העיר מפקחת על שלושה כפרים: ארגסטרו, רושו וטודירן.
גאוגרפיה

ואטרה דורניי ממוקמת בצפון-מזרח רומניה, בחלק הדרום-מערבי של מחוז סוצ'אבה, במרחק 110 קילומטרים מבירת המחוז, סוצ'אבה, ובמרחק 330 קילומטרים מבירת רומניה, בוקרשט. העיר נמצאת באזור מפגש הנחלים ביסטריצה ודורנה, בהרי הקרפטים המזרחיים בגובה 808 מטר. בזכות ההרים המקיפים את ואטרה דורניי, העיר היא אתר סקי
וספא, מהוותיקים ברומניה. ואטרה דורניי מחוברת למערכת הרכבות הרומנית ובעיר שתי תחנות רכבת.
היסטוריה

התיעוד הכתוב המוקדם ביותר להתיישבות באזור ואטרה דורניי היא משנת 1592. יחד עם שאר היישובים בבוקובינה, ואטרה דורניי הייתה תחת שליטת ממלכת הבסבורג (לאחר מכן אוסטרו-הונגריה) בין השנים 1775 עד 1918. זו הייתה תקופה של פיתוח לעיירה, שהפכה למקום נופש ידוע בתחילת המאה ה-19. בין השנים 1925 עד 1950, ואטרה דורניי הייתה חלק ממחוז העבר קמפולונג שבירתו הייתה קמפולונג. מאז 1950 ואטרה דורניי היא חלק מאזור סוצ'אבה והחל מ-1968 ממחוז סוצ'אבה.
דמוגרפיה

עד לשנות ה-50 של המאה ה-20 הייתה בעיר אוכלוסייה מעורבת של רומנים, אוקראינים, יהודים וגרמנים. אולם כיום נותרה במקום האוכלוסייה הרומנית.
העיר הגיעה לשיא אוכלוסייה בשנת 1992, כאשר חיו בגבולותיה כ-18,500 תושבים. מאז אוכלוסיית העיר הצטמצמה בהדרגה. נכון למפקד האוכלוסין של שנת 2011, העיר מונה 13,659 נפש. ואטרה דורניי היא בעלת האוכלוסייה החמישית בגודלה במחוז, אחרי בירת המחוז, סוצ'אבה, והערים פלטיצ'ן, רדאוץ וקמפולונג מולדובנסק.
הקהילה היהודית

הקהילה היהודית בעיר התקיימה החל מסוף המאה ה-19 ועד הקמת מדינת ישראל. אחוז היהודים מקרב כלל התושבים בתקופה מ 1880 ועד הגירוש לטרנסניסטריה באוקטובר 1941 היה בין 12 אחוז ועד מעל ל 20 אחוז. לאחר הגירוש לטרנסניסטריה באוקטובר 1941 ולאחר החזרה מהגירוש ולקראת  הקמת מדינת ישראל עלו רבים מיהודי הקהילה לארץ ישראל. בית הכנסת הגדול בכניסה לעיר ובית העלמין היהודי הם עדות לקהילה היהודית הגדולה שהייתה במקום.
תיירות

ואטרה דורניי היא אתר סקי נודע בהרים הקרפטיים. בסמוך לעיירה ישנם מדרונות סקי, המושכים תיירים בעונת החורף. ואטרה דורניי מוקפת באזורים מיוערים רבים, המתאימים לתיירות אלפינית. בעיר ובסביבתה מצויים מעיינות מים מינרלים, שעזרו לעיר להתפתח בתחום המרחצאות.
בעיר מלונות אחדים, שני מוזיאונים (המוזיאון האתנוגרפי ומוזיאון מדעי הטבע) ומבנים מעטים בעלי משמעות היסטורית ואדריכלית ובהם: הקזינו, בניין המרחצאות הראשי, שתי תחנות הרכבת ובניין העירייה.
הערות שוליים

↑  יצחק ילון, כרך 1, ספר הזכרון של יהודי וטרה-דורניי והסביבה בוקובינה-רומניה, ישראל: עמותת יוצאי וטרה-דורניי והסביבה, 2001
| --- | --- |
בקרת זהויות :  NLI: 987007531097805171  GND: 4062405-5  LCCN: no92007966  NKC: ge1103716  VIAF: 150381775   WorldCat (עם VIAF): 150381775 
ערך זה הוא קצרמרבנושא יישובים ברומניה. אתם מוזמנים לתרום לוויקיפדיה ו.
הפסקה (מוזיקה)

במוזיקה, קיימים סימנים של תיווי מוזיקלי (אנ') אשר מעידים על הפסקה (כלומר, על העדר צליל).
כל סימן הוא בעל צורה ייחודית אשר מעידה על אורכה של ההפסקה.
אורכי ההפסקות, בדומה למקצב ולאורכי הצלילים, נכתבים בצורה של שברים מתמטיים בנוסף לשמות שלהן.
ההפסקות מקבילות לצלילים מבחינת אורכיהם: לדוגמה, הפסקה של רבע היא המקבילה של צליל באורך רבע, וכדומה.
סימני ההפסקות בעלות חלוקה פנימית זוגית ואורכיהן:
| שם ההפסקה בעברית | אורך ההפסקה | צורת ההפסקה |
| --- | --- | --- |
| חלק 64 | 1/64 |  |
| חלק 32 | 1/32 |  |
| חלק 16 | 1/16 |  |
| שמינית | 1/8 |  |
| רבע | 1/4 |  או  |
| חצי | 1/2 |  |
| שלם | 1 |  |
| שני שלמים (או ברווה Breve) | 2 |  |
| ארבעה שלמים (או לונגה Longa) | 4 |  |
הערות:
להפסקה של רבע ישנם שני סימנים: אחד שבו משתמשים כיום, והשני ששייך למוזיקה מן העבר ולמוזיקה קלאסית צרפתית.
ההפסקות של שני השלמים וארבעה השלמים הן הפסקות מן העבר, אשר כיום לא משתמשים בהן.
הפסקות בעלות חלוקה פנימית אי-זוגית ואורכיהן. מלמעלה למטה: שלם מנוקד (1.5), חצי מנוקד (4\3), רבע מנוקד (8\3), שמינית מנוקדת (16\3), חלק 16 מנוקד (32\3)
הפסקות מרובות בשיטת הכתיבה הישנה
כתיבה של הפסקות בעלות חלוקה פנימית אי-זוגית ואורכיהן

כתיבה של הפסקות בעלות חלוקה פנימית אי-זוגית דומה לכתיבתם של צלילים בעלי חלוקה פנימית אי-זוגית: על ידי הוספת נקודה (אנ').
הנקודה מוסיפה כמחצית מאורכה של ההפסקה, וכך ניתן לתאר הפסקות במשקלים בבעלי חלוקה פנימית אי-זוגית כמו 4\3, 8\6 ו-8\9.
כתיבה של מספר רב של הפסקות

בתפקידים כליים ואחרים, לרוב קיים מצב בו ישנן שתי תיבות רצופות או יותר של הפסקה (או באנגלית multiple bar rest).
כיום ישנן מספר דרכים לכתוב זאת. לדוגמה, כל הדוגמאות הבאות מציינות הפסקה של כ-7 תיבות רצופות.
בעבר, כתיבת מספר תיבות הפסקה הייתה מבוססת על כתיבת ההפסקות של שלם, שני שלמים (ברווה) וארבעה שלמים (לונגה).
הר אנאלה

| --- | --- |
אין תמונה חופשית
 מידע כללי
 על שם:  אנאלה 
 אורך הרכס:  525 ק"מ 
 קואורדינטות:  11°00′N 14°06′E﻿ / ﻿11°N 14.1°E﻿ / 11; 14.1
  (למפת נוגה מוגדלת) הר אנאלה(למפת נוגה רגילה) הר אנאלה
 
הר אנאלה (באנגלית: Anala Mons) הוא הר געש על כוכב הלכת נוגה.
הר אנאלה ממוקם באזור המכונה רביע סאפו פאטרה (Sappho Patera) בו ניתן למצוא הרי געש רבים אחרים.
קוטרו של הר אנאלה הוא 525 קילומטרים.
מקור השם

הר אנאלה נקרא על שם אנאלה (אנ'), אלת הפוריות ההינדית.
לקריאה נוספת

• Immo Appenzeller, , P 55
• George E. McGill, , U.S. Geological Survey
Geologic Investigations Series I-2637
הערות שוליים

1 2 3 4  ראו ב"לקריאה נוספת" בספר Reports on Astronomy: Transactions of the International Astronomical Union בעמוד 55
הסופר קאפ האיטלקי בכדורסל

| --- | --- |
 ענף:  כדורסל 
 תאריך ייסוד:  1995 
 ארגון מפעיל:  Lega Basket 
 מספר מתמודדים:  4 
 אתר רשמי
 
הסופר קאפ האיטלקי בכדורסל (באיטלקית: Supercoppa Italiana di Pallacanestro) היא תחרות הסופר-קאפ של הכדורסל באיטליה, המאורגנת על ידי Lega Basket (אנ'), שמנהלת את ליגת העל האיטלקית בכדורסל ואת הגביע האיטלקי בכדורסל, ובאופן מסורתי פותחת את העונה.
פורמט

בשנת 2000 אורגן הסופר קאפ בקנה מידה גדול יותר, כאשר כל קבוצות הסרייה א' והסרייה א'2 (למעט רג'ו קלבריה שהשתתפה בטורניר בבואנוס איירס), כאשר אלופת הליגה הראשונה ומחזיקת הגביע העפילו אוטומטית לחצי הגמר. בשנה שלאחר מכן השתתפו בטורניר ארבע הקבוצות המדורגות ראשונות בליגה.
החל מ-2014 משוחק הסופרקאפ על ידי ארבע קבוצות, כאשר אלופת הליגה משחקת מול סגנית מחזיקת הגביע, ומחזיקת הגביע משחקת מול סגנית אלופת הליגה בעונה הסדירה. הפורמט אושר עבור המהדורות הבאות.
במהדורת 2020 השתתפו בסופרקאפ כל קבוצות הליגה, בשל הסיום המוקדם של עונת 2019/20 בשל מגפת הקורונה באיטליה. התחרות הורכבה מארבעה בתים, מהם העפילו 4 קבוצות לפיינל פור שנערך בווירטוס סגאפרדו ארנה שבבולוניה. הפורמט אושר למהדורת 2021, עם פיינל 8 במקום פיינל פור. ב-2022 חזר הסופרקאפ למהדורה הקודמת של ארבע קבוצות.
ביקורת תקשורתית

מספר עיתונאי ספורט כינו את סופרקאפ האיטלקי כ"תואר משני", בניגוד לגביע האיטלקי. כמה מהם הגיבו למספר הצופים הנמוך במהדורת 2014 (כחלק ממגמה כללית), בסאסארי על ידי השוואה שלילית לאלו בליגה האיטלקית, הגביע האיטלקי והיורוליג.
גם הפורמט והמיקום של הטורניר ספגו ביקורת, עם קריאות לארגן גמר בודד בעיר נטולת מועדון כדורסל מקצועי (כגון בארי או פלרמו), או אפילו מחוץ למדינה, כמו הסופר קאפ האיטלקי בכדורגל.
זכיות

מנס סאנה סיינה מחזיקה בשיא הזכיות בסופר קאפ עם 6 (ואחת שנשללה ב-2013), ואחריה וירטוס בולוניה, בנטון טרוויזו ואולימפיה מילאנו עם ארבעה תארים. וירטוס השתתפה בהכי הרבה גמרים, 11.
| עונה | זוכה | תוצאה | סגנית | אולם | עיר | MVP |
| --- | --- | --- | --- | --- | --- | --- |
| 1995 | וירטוס בולוניה | 90–72 | בנטון טרוויזו | יוניפול ארנה | בולוניה | ארצות הברית אורלנדו וולרידג' |
| 1996 | סקאליג'רה ורונה | 79–72 | אולימפיה מילאנו | מדיולאנום פורום | מילאנו | איטליה ג'אקומו גלאנדה |
| 1997 | בנטון טרוויזו | 78–58 | קינדר בולוניה | מדיולאנום פורום | מילאנו | איטליה דניס מרקונטו |
| 1998 | טים סיסטם בולוניה | 66–59 | קינדר בולוניה | יוניפול ארנה | בולוניה | איטליה אלסנדרה אביו |
| 1999 | איניס וארזה | 68–61 | קינדר בולוניה | פאלאיניס | וארזה | איטליה אנדראה מנגין |
| 2000 | וירטוס רומא | 82–78 | קינדר בולוניה | פאלאספורט מנס סאנה | סיינה | ארצות הברית ג'רום אלן |
| 2001 | בנטון טרוויזו | 88–71 | סקאבוליני פזארו | פאלאפיירה | ג'נובה | ארצות הברית טיוס אדני |
| 2002 | בנטון טרוויזו | 100–72 | וירטוס בולוניה | פאלאפיירה | ג'נובה | ארצות הברית טיוס אדני (2) |
| 2003 | פלקנסטרו קאנטו | 85–79 | בנטון טרוויזו | פאלאוורדה | טרוויזו | ארצות הברית נייט ג'ונסון |
| 2004 | מונטפסקי סיינה | 85–77 | בנטון טרוויזו | פאלאספורט מנס סאנה | סיינה | ארצות הברית דייוויד ואנטרפול |
| 2005 | קלימאמיו בולוניה | 84–75 | בנטון טרוויזו | פאלאדוצה | בולוניה | איטליה מרקו בלינלי |
| 2006 | בנטון טרוויזו | 76–73 | נאפולי | פאלאוורדה | טרוויזו | ארצות הברית מרכוס גורי |
| 2007 | מונטפסקי סיינה | 96–50 | בנטון טרוויזו | פאלאספורט מנס סאנה | סיינה | ארצות הברית שון סטונרוק |
| 2008 | מונטפסקי סיינה | 108–72 | אבלינו | פאלאספורט מנס סאנה | סיינה | ארצות הברית טרל מקנטייר |
| 2009 | מונטפסקי סיינה | 87–65 | וירטוס בולוניה | פאלאספורט מנס סאנה | סיינה | הרפובליקה המרכז-אפריקאית רומיין סאטו |
| 2010 | מונטפסקי סיינה | 82–64 | וירטוס בולוניה | פאלאספורט מנס סאנה | סיינה | מקדוניה בו מקאלב |
| 2011 | מונטפסקי סיינה | 73–70 | בנט קאנטו | פאלאספורט מנס סאנה | סיינה | ליטא קשישטוף לברינוביץ' |
| 2012 | פלקנסטרו קאנטו | 80–73 | מונטפסקי סיינה | פאלאפיירה | פורלי | גאורגיה מאנוצ'אר מרקושווילי |
| 2013 | מונטפסקי סיינה (בוטל) | 81–66 | פלקנסטרו וארזה | פאלאספורט מנס סאנה | סיינה | איטליה דניאל האקט |
| 2014 | דינמו סאסארי | 96–88 | ארמאני מילאנו | פאלאסרדימיני | סאסארי | ארצות הברית ג'רום דייסון |
| 2015 | גריסין בון רג'ו אמיליה | 80–68 | ארמאני מילאנו | פאלארופיני | טורינו | איטליה אמדאו דלה ואלה |
| 2016 | ארמאני מילאנו | 90–72 | אבלינו | מדיולאנום פורום | מילאנו | קרואטיה קרונוסלב סימון |
| 2017 | ארמאני מילאנו | 82–77 | רייר ונציה | יוניורו ארנה | פורלי | ארצות הברית ג'ורדן תאודור |
| 2018 | ארמאני מילאנו | 82–71 | פיאט טורינו | פאלאלאונסה | ברשה | סרביה ולדימיר מיקוב |
| 2019 | דינמו סאסארי | 83–80 | רייר ונציה | פאלאפלוריו | בארי | ארצות הברית קרטיס ג'רלס |
| 2020 | ארמאני מילאנו | 75–68 | וירטוס בולוניה | וירטוס סגאפרדו ארנה | בולוניה | ארצות הברית מלקולם דילייני |
| 2021 | וירטוס בולוניה | 90–84 | ארמאני מילאנו | יוניפול ארנה | בולוניה | איטליה אלסנדרו פאג'ולה |
| 2022 | וירטוס בולוניה | 72–69 | דינמו סאסארי | פאלאלאונסה | ברשה | ארצות הברית שמי אוג'ליי |
| 2023 | וירטוס בולוניה | 90–67 | ג'רמאני ברשה | פאלאלאונסה | ברשה | גאורגיה טורניקה שנגליה |
הופעות לפי מועדון

| # | מועדון | זכיות | סגנויות | הופעות | שנות זכייה |
| --- | --- | --- | --- | --- | --- |
| 1 | מנס סאנה סיינה | 6 | 1 | 7 | 2004, 2007, 2008, 2009, 2010, 2011, 2013 (בוטל) |
| 2 | וירטוס בולוניה | 4 | 8 | 12 | 1995, 2021, 2022, 2023 |
| 3 | בנטון טרוויזו | 4 | 5 | 9 | 1997, 2001, 2002, 2006 |
| 4 | אולימפיה מילאנו | 4 | 3 | 7 | 2016, 2017, 2018, 2020 |
| 5 | פלקנסטרו קאנטו | 2 | 1 | 3 | 2003, 2012 |
| 5 | דינמו סאסארי | 2 | 1 | 3 | 2014, 2019 |
| 7 | פורטיטודו בולוניה | 2 | 0 | 2 | 1998, 2005 |
| 8 | פלקנסטרו וארזה | 1 | 1 | 2 | 1999 |
| 9 | סקאליג'רה ורונה | 1 | 0 | 1 | 1996 |
| 9 | וירטוס רומא | 1 | 0 | 1 | 2000 |
| 9 | פלקנסטרו רג'אנה | 1 | 0 | 1 | 2015 |
| 12 | אבלינו | 0 | 2 | 2 |  |
| 12 | רייר ונציה | 0 | 2 | 2 |  |
| 14 | טורינו | 0 | 1 | 1 |  |
| 14 | סקאבוליני פזארו | 0 | 1 | 1 |  |
| 14 | נאפולי | 0 | 1 | 1 |  |
| 14 | ברשה | 0 | 1 | 1 |  |
ראו גם

הגביע האיטלקי בכדורסל
הסופר קאפ האיטלקי (כדורגל)
ליגת העל האיטלקית בכדורסל
פדרציית הכדורסל האיטלקית
הערות שוליים

↑  Beko Supercoppa; le modalità di partecipazione, ליגת העל האיטלקית בכדורסל, [בקו סופר קאפ; איך להשתתף], ‏13 ביוני 2014 (באיטלקית)
↑  וולטר פוקי, Amara Milano, la Coppa è di Sassari, לה רפובליקה, [מר למילאנו, הגביע לסאסארי], ‏23 בפברואר 2015 (באיטלקית)
↑  פאולו קוריו, La Supercoppa e quegli spettatori in meno anche a Sassari, פנורמה, [הסופר קאפ ומיעוט הצופים בו גם בסאסארי], ‏6 באוקטובר 2014 (באיטלקית)
↑  דניאלה לבאנטי, Il basket, Sassari e il flop della Supercoppa, קוריירה דלה סרה, [כדורסל, סאסארי והכישלון של הסופר קאפ], ‏5 באוקטובר 2014 (באיטלקית)
הר אמיר

| --- | --- |
אין תמונה חופשית
 מידע כללי
 גובה:  443 מטר
 מדינה:  ישראל ישראל
 מיקום:  דרום הנגב, צפונית לאילת
 רכס הרים:  הרי אילת
 קואורדינטות:  29°38′21″N 34°56′28″E﻿ / ﻿29.6391667°N 34.9411111°E﻿ / 29.6391667; 34.9411111
  (למפת דרום הנגב מוגדלת) הר אמיר(למפת דרום הנגב רגילה) הר אמיר(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הר אמיר(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הר אמיר
 
הר אמיר הוא הר בגובה 443 מטרים מעל פני הים בהרי אילת. הוא ממוקם לצד נחל אמיר, בין עמודי עמרם בצפון לבין נחל שחורת מדרום, כ־8 קילומטרים מצפון לעיר אילת. ההר קרוי על שם אמיר שמעון, שלחם בסיירת שקד והציל את חייו של חייל אחר, שגם שמו הוא אמיר.
טיולים ותצפית

ההר נמצא בסמוך לעמודי עמרם ולנחל שחורת. הוא מורכב ממספר סוגי סלעים, כמו למשל אבני חול וסלעי גיר. הסלעים הרבים מקנים לסביבה מספר צבעים ותצורות סלעים מגוונות. כמו כן, בהר נמצאות מערות כרייה, בהן כרו בעבר נחושת. ניתן למצוא בהר סלעים המכילים נחושת (בגווני כחול־ירוק) וגופרית (בגווני צהוב). באזור ההר חולפים מספר שבילים, כמו גם שביל ישראל. מההר ניתן לצפות על דרום הערבה, פארק התעשייה שחורת, אילת, עקבה, הרי אדום ומפרץ אילת.
ראו גם

הרי אילת
עמודי עמרם
נחל שחורת
| --- | --- |
בקרת זהויות :  NLI: 987007568540005171
הצפנה הומומורפית

בקריפטוגרפיה, הצפנה הומומורפית (Homomorphic encryption) היא שיטת הצפנה המאפשרת לבצע חישוב על מסרים מוצפנים, כך שתוצאת החישוב על המסר המוצפן שקולה לתוצאה שהייתה מתקבלת מהצפנת הפלט של פעולת החישוב האמורה על המסר המקורי. למשל הצפנה הומומורפית ביחס לפעולת החיבור היא הצפנה הומומורפית חלקית המאפשרת להצפין שני מספרים ואז לבצע על הצפנים חישוב שתוצאתו היא הצפנת סכומם של שני המספרים. הצפנה הומומורפית מלאה היא הומומורפית ביחס לחיבור וכפל כאחד.
הצפנה הומומרפית מאפשרת לבצע חישוב באופן פומבי מבלי לחשוף את מרכיביו ואת תוצאתו. מדובר בכלי חזק מאוד שאף כונה "הגביע הקדוש של הקריפטוגרפיה". שימוש חשוב הוא כפתרון בעיות של ביטחון מידע במחשוב ענן, מפני שניתן לבצע פעולות חישוב בענן על מידע המוצפן הומומורפית בלי פיענוח שלו, תוך שמירה על סודיותו גם במקרה של פריצה למערכות הענן. חברות ענק טכנולוגיות עוסקות בפיתוח הצפנה כזו לשימושים שונים, כגון פייסבוק שמפתחת מערכת לניתוח נתונים מוצפנים שתשמש להתאמת מודעות מדויקת יותר למשתמשים בוואטסאפ.
הגדרה

בהינתן סכמת הצפנה עם פונקציית הצפנה  E_{pk}(m) שמצפינה את המסר  m עם המפתח הפומבי  pk ופונקציית פענוח  D_{sk}(c) המפענחת את המסר המוצפן  c עם המפתח הפרטי  sk. נסמן ב־ M את מרחב ההודעות וב־ C את מרחב ההודעות־המוצפנות של הסכמה. סכמת הצפנה תיקרא הומומומורפית ביחס לפונקציה  f:M^{n}:\rightarrow M ב־ n משתנים אם לסכמה קיימת פונקציית הערכה  V(pk,f,c_{1},\dots ,c_{n}) כך שלכל  n הצפנות  c_{1},\dots ,c_{n}\in C של הודעות  m_{1},\dots ,m_{n}\in M מתקיים כי  V(pk,f,c_{1},\dots ,c_{n}) מוציאה כפלט צופן c שהוא הצפנה של  f(m_{1},\dots ,m_{n}) באמצעות  E_{pk}(m). ופירושו שניתן לבצע חישוב על המסר המוצפן ותוצאתו תהיה הצפנה של תוצאת החישוב על המסר טרם ההצפנה.
ברוב המקרים יש דרישה כחלק מההגדרה שהסכמה תהיה בטוחה סמנטית.
הצפנה הומומורפית חלקית

בשנת 1978, מעט לאחר פרסום הצופן RSA רון ריבסט, לאונרד אדלמן ודרטוזוס הגדירו את המושג לראשונה ודנו בחשיבות של הומומורפיזם בהצפנה. ההומומורפיזם שדובר עליו במאמר הוא הומומורפיזם חלקי, הוא אפשרי אך ורק לפעולת הכפל. אחת השאלות שעלו במאמר היא האם קיימת סכמת הצפנה שתהיה הומומורפית לכל פונקציה חשיבה.
דוגמאות להומומורפיזם חלקי:
צופן קיסר הוא הומומורפי (כצופן סימטרי) ביחס לפעולת השרשור: אפשר קודם לשרשר שתי מחרוזות ואז להסיט אותן או שאפשר להסיט כל אחת בנפרד ואז לשרשר. התוצאה זהה.
RSA הומומרפי ביחס לכפל. המסר  x מוצפן עם המפתח  (e,n) כ- E(x)=x^{e}\ {\bmod {\ }}n ולכן:
 E(x_{1})\cdot E(x_{2})=x_{1}^{e}x_{2}^{e}\;{\bmod {\;}}n=(x_{1}x_{2})^{e}\;{\bmod {\;}}n=E(x_{1}\cdot x_{2})
לצופן אל-גמאל תכונת הומומורפיות זהה.
הצפנת גולדווסר מיקאלי הומומורפית ביחס לחיבור.
הצפנה הומומורפית מלאה

הצפנה הומומורפית מלאה היא שיטת הצפנה שהומומרפית ביחס לכל פונקציה שניתנת לחישוב יעיל, זאת בניגוד להצפנה הומומורפית חלקית שהומומורפית רק עבור משפחה מצומצמת של פונקציות. הצפנה כזו תהיה הומומורפית גם לחיבור וגם לכפל, וכך תהיה הומומורפית בהתאם למודל של מעגל אריתמטי, ובעצם תשמר מבנה של חוג (מבנה אלגברי).
במשך כשלושים שנה לאחר פרסום המאמר של ריבסט, אדלמן ודרטוזוס השאלה האם קיימת הצפנה הומומורפית מלאה הייתה פתוחה. ההצפנה עם היכולת הקרובה ביותר שנמצאה הייתה סכמת הצפנה מ־2005 המסוגלת להעריך הומומורפית כל ביטוי מסוג 2-DNF, שהתפרסמה על ידי דן בונה, גו וניסים.
בשנת 2009 הוכיח קרייג ג'נטרי, דוקטורנט באוניברסיטת סטנפורד וחוקר בקבוצת ווטסון בחברת IBM, בעבודת הדוקטורט שלו שהצפנה כזו קיימת. הסכמה היא הצפנה מבוססת סריגים ומתבססת על הנחות בנוגע לסריגים אידיאליים. הבנייה התחלקה לשני שלבים עיקריים:
ראשית בנה ג'נטרי הצפנה הומומורפית מלאה לעומק קבוע (Levelled FHE), הצפנה שהומומורפית לכל פונקציה שניתנת לחישוב על ידי מעגל בעומק נתון מראש, במקרה הנוכחי - יכולת להעריך כל פולינום עד למעלה מסוימת. ההגבלה על העומק נוצרה מכך שסכמת ההצפנה כללה החדרת רעש למסר המוצפן, כך שיכולת השחזור אפשרית רק לבעלי סוד מסוים שהוא המפתח הפרטי. בסכמות כאלה הרעש גדל בסדר גודל מסוים בכל שלב במעגל ולכן פלט של מעגל בעומק גבוה מדי יהיה עם יותר מדי רעש ולא יהיה ניתן לשחזור.
לאחר בניית הסכמה הזו, הגדיר ג'נטרי והוכיח את תהליך ה־Bootstrapping. פריצת הדרך של ג'נטרי נבעה מהתייחסותו אל תהליך הפענוח כאל עוד פונקציה שניתנת להערכה באופן הומומורפי על המסר המוצפן. מכאן, מרגע שהמסר המוצפן מכיל כמות גבוהה של רעש, כל שיש לעשות הוא להריץ הומומורפית את סכמת הפענוח, בעזרת פרסום הצפנה של המפתח הפרטי, וכך לקבל הצפנה של המסר המוצפן המפוענח - נניח שלאחר מספר פעולות הומומורפיות התקבל המסר המוצפן  C=E_{pk}\left(M\right) שמכיל רעש רב. אנחנו נרצה לקבל הצפנה חדשה של  M עם רעש חדש וקטן יחסית, את זאת נוכל לקבל על ידי הפעלת פונקציית הפענוח -  E_{pk}\left(M\right)\rightarrow E_{pk}\left(D_{sk}\left(E_{pk}\left(M\right)\right)\right). בצורה פורמלית - סכמת הצפנה תיקרא ניתנת ל־Bootstrapping אם היא הומומורפית לכל מעגל בעומק לכל היותר D+1, כאשר D הוא עומק המעגל של פונקציית הפענוח של הסכמה. כעת לאחר כל מספר פעולות הומומורפיות וכאשר הרעש גדל, מפעילים הומומורפית את פוקנציית הפענוח וממשיכים.
הבנייה של ג'נטרי ורעיון ה־Bootstrapping הביאו לפריחה בתחום. בשנים שעברו מאז פרסום עבודתו פורסמו סכמות הצפנה רבות (כמו TFHE, CKKS, BGV, ואחרים) המבוססות על רעיונות דומים שמנסות להתגבר על חלק מהחסרונות בבנייתו. כיום רוב הסכמות מתבססות על הנחת הקושי הנובעת מ־Learning With Errors של עודד רגב, שהיא הנחת קושי מקובלת יותר בניגוד להתבססות על סריגים אידיאליים. בנוסף, הסכמות היום יעילות יותר, אך עדיין לא יעילות מספיק לשימוש המוני.
ראו גם

CKKS